***Հավելված N 1  
ՀՀ Սյունիքի մարզի***

***Մեղրի համայնքի ավագանու***

***2025թ. հուլիսի 28-ի N---Ա որոշման***

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՍՅՈՒՆԻՔԻ ՄԱՐԶ**

**ՄԵՂՐԻ ՀԱՄԱՅՆՔ**

***ԾՐԱԳԻՐ***

**ՄԵՂՐԻ ԱԶԴԱԿԻՐ ՀԱՄԱՅՆՔԻ ՇՐՋԱԿԱ ՄԻՋԱՎԱՅՐԻ**

**ԵՎ**

**ԲՆԱԿՉՈՒԹՅԱՆ ԱՌՈՂՋՈՒԹՅԱՆ ՊԱՀՊԱՆՄԱՆ**

**ՆԱԽԱԲԱՆ**

Մեղրի ազդակիր համայնքի շրջակա միջավայրի և բնակչության առողջության պահպանման 2026թ. ծրագիրը կազմվել է «Ընկերությունների կողմից վճարվող բնապահպանական հարկի նպատակային օգտագործման մասին» Հայաստանի Հանրապետության օրենքի, Հայաստանի Հանրապետության կառավարության 2023 թվականի օգոստոսի 24-ի «Բնապահպանական ծրագրերով նախատեսված միջոցառումների իրականացման առաջնայնությունները կամ դրանց փոփոխությունները շրջակա միջավայրի ոլորտի և առողջապահության ոլորտի լիազոր մարմինների հետ համաձայնեցման կարգը սահմանելու և ՀՀ կառավարության 2002 թվականի սեպտեմբերի 26-ի N 1544-Ն որոշումն ուժը կորցրած ճանաչելու մասին» N1421-Ն որոշման, Շրջակա միջավայրի նախարարի 2023 թվականի սեպտեմբերի 04-ի «Ընկերությունների կողմից վճարվող բնապահպանական հարկից մասհանվող գումարների հաշվին իրականացվող բնապահպանական ծրագրերի մշակման կարգը սահմանելու մասին» N 310-Ն հրամանի և ՀՀ վարչապետի 2024 թվականի հունվարի 24-ի «ՀՀ 2025 թվականի բյուջետային գործընթացն սկսելու մասին» N71-Ա որոշման պահանջներին համապատասխան:

«Ընկերությունների կողմից վճարվող բնապահպանական հարկի նպատակային օգտագործման մասին» Հայաստանի Հանրապետության օրենքի պահանջներին համապատասխան Մեղրի համայնքին 2026 թվականի համար հաշվարկվել է 59 900 000 ՀՀ դրամի սուբվենցիա, որից՝ 40 850 000 ՀՀ դրամի չափով նախատեսվում է

* 18 850 000 ՀՀ դրամ՝ «Մեղրու տարածաշրջանային բժշկական կենտրոն» ՓԲԸ-ի համար բժշկական նոր սարքավորումների ձեռք բերում (գաստրոկոլոնոսկոպ, ավտոմատ բիոքիմիական վերլուծիչ, օպտիկական կոագուլոմետր, իմունոքեմիլյումինեսցենտային ավտոմատ վերլուծիչ).
* 22 000 000 ՀՀ դրամ՝ Մեղրի համայնքի Կարճևան գյուղում խորքային հորի կառուցում:

***Նախատեսվող ծրագրի խնդիրները, նպատակը և միջոցառումների իրականացման առաջնայնությունները.***

Մեղրի համայնքի Կարճևան գյուղը առաջին անգամ հիշատակվում է 10-րդ դարում։Կարճևան գյուղը համանուն պղնձամոլիբդենային կոմբինատին կից բանավան։ Ներկայումս Մեղրի համայնքի Կարճևան գյուղում է գտնվում Հայաստանի Հանրապետության լեռնահանքային արդյունաբերական կենտրոններից մեկի թվով 2 (երկու) պոչամբարները և պղնձի և բազմամետաղային հանքավայրի մի հատվածը: Հանքավայրի երկարամյա շահագործումը, ինչպես նաև թվով 2 (երկու) խոշոր պոչամբարների առկայությունը, հարակից տարածքներում իրականացվող երկրաբանահետախուզական աշխատանքները քաղաքի բնության և բնակչության առողջության համար էկոլոգիական մեծ ռիսկեր են պարունակում:

«Ընկերությունների կողմից վճարվող բնապահպանական հարկի նպատակային օգտագործման մասին» Հայաստանի Հանրապետության օրենքի 3-րդ հոդվածի համաձայն (շրջակա միջավայրի տեղական և տարածաշրջանային աղտոտվածության դեմ պայքարը, որը ներառում է մթնոլորտային օդի պահպանության, հողերի դեգրադացիայի կանխման և բնակավայրերի կանաչ գոտիների պահպանման աշխատանքներ և միջոցառումներ), համայնքը նախատեսում է 2026 թվականին իրականացնել Մեղրի համայնքի Կարճևան գյուղում խորքային հորի կառուցում:

«Ընկերությունների կողմից վճարվող բնապահպանական հարկի նպատակային օգտագործման մասին» օրենքով սահմանված համայնքին մասհանվող գումարով նախատեսվում է իրականացնել Մեղրի համայնքի Կարճևան գյուղում խորքային հորի կառուցում: Ծրագրով նախատեսվում է իրականացնել 80մ խորությամբ և 200 մմ տրամագծով խորքային հորի կառուցում: Կարճևան գյուղում 72,6 հա գյուղատնտեսական նշանակության հողեր մշակվում են տեղի բնակչության կողմից:

Մեղրի համայնքի Կարճևան գյուղում նախատեսվում է իրականացնել 80մ խորությամբ և 200 մմ խորքային հորի կառուցում, որը կկանխի բնակավայրում հողերի անապատացումը:

Խորքային հորի կառուցման նպատակով այլ ֆինանսական միջոցներով կիրականացվեն ոչ բնապահպանական բնույթ կրող նորոգման աշխատանքներ:

Մեղրի համայնքի շրջակա միջավայրի և բնակչության առողջության պահպանման 2026 թվականի ծրագրի բնապահպանական մասի խնդիրը ապահովել Կարճևան բնակավայրի և հարակից գյուղատնտեսական հողերի ոռոգման ջրով մատակարարումը, նպաստել համայնքում կանաչ տարածքների ավելացմանը և հողերի դեգրադացիայի կանխմանը: Առկա վիճակը շտկելու,հողերի դեգրադացիան կանխելու նպատակով համայնքը նախատեսում է խորքային հորի կառուցմամբ ապահովվել կանաչ տարածքների ոռոգման աշխատանքներ:

Մեղրի համայնքի շրջակա միջավայրի և բնակչության առողջության պահպանման 2026 թվականի ծրագրի առողջապահության մասի միջոցառումների շրջանակում նախատեսվում է իրականացնել «Մեղրու տարածաշրջանային բժշկական կենտրոն» ՓԲԸ-ի համար բժշկական նոր սարքավորումների ձեռք բերում: Միջոցառման խնդիրը՝ Մեղրի համայնքի բնակչության բուժսպասարկման որակի բարելավման համար բուժհաստատությունների բժշկական նոր սարքավորումների համալրման և վերազինման կարիքն է: Միջոցառման նպատակը՝ բնակչության առողջական վիճակի զննության կազմակերպման և իրականացման համար անհրաժեշտ համակարգերով ու սարքավորումներով բժշկական կենտրոնների վերազինումն է:

Ծրագրի իրականացման արդյունքում կբարելավվի բուժհաստատությունների ծառայությունների որակը:

Ծրագրի միջոցառումների իրականացման առաջնայնությունները սահմանվել են հաշվի առնելով Մեղրի համայնքում առկա բնապահպանական և առողջապահական խնդիրները, կարևորելով էկոլոգիական անվտանգության ապահովման անհրաժեշտությունը համայնքի բնակչի կյանքում, նկատի ունենալով համայնքի բնակչության և շրջակա միջավայրի դրա վրա հանքարդյունաբերական ընկերությունների գործունեությամբ և այլ գործոնների ազդեցությամբ պայմանավորված վնասակար ազդեցությունը: Այսինքն առավել հստակ է, որ համայնքի զարգացման մեջ իր ուրույն և էական տեղն է զբաղեցնում տարածաշրջանի բնապահպանական և առողջապահական միջոցառումների իրականացումը:

2023 թվականին Մեղրի համայնքի շրջակա միջավայրի և բնակչության առողջության պահպանման ծրագրի շրջանակներում իրականացվել է արևային էներգիայի համակարգերի տեղադրման միջոցառումներ, որը նպաստել է Մեղրի համայնքում էներգաարդյունավետության մակարդակի բարձրացմանը և էներգասպառմանն ուղված ծախսերի կրճատմանը:

2025 թվականին Մեղրի համայնքի շրջակա միջավայրի և բնակչության առողջության պահպանման ծրագրի շրջանակներում իրականացվում է ՝ Մեղրի համայնքի Մեղրի քաղաքում գտնվող Սուրբ Մարիամ Աստվածածին եկեղեցի տանող ճանապարհի և հենապատի վերանորոգում, Ագարակ քաղաքի Կենտրոնական զբոսայգու կանաչապատում և բարեկարգում, Ագարակ քաղաքի մանկապարտեզի շենքի հարակից տարածքի կանաչապատում և բարեկարգում, Լեհվազ գյուղի մանկապարտեզի շենքի հարակից տարածքի կանաչապատում և բարեկարգում ինչպես նաև համայնքային բուժհաստատությունները բժշկական նոր սարքավորումներով համալրման և վերազինման համար:

***Ծրագրի շահառուները ու մատուցվող ծառայությունները***

* Մեղրի համայնքի Կարճևան գյուղ մոտ 319 բնակիչներ /հիմնական շահառու/,
* Բուժհաստատությունների ծառայությունների որակի բարելավում,
* Բնապահպանական,առողջապահական և սոցիալական որոշակի խնդիրների լուծում:

***Ծրագրի ակնկալվող արդյունքները***

* Մեղրի համայնքի շրջակա միջավայրի և բնակչության առողջության պահպանման 2026 թվականի ծրագրի ***բնապահպանական մասի*** նպատակն է շրջակա միջավայրի տեղական և տարածաշրջանային աղտոտվածության դեմ պայքարը,
* Բնապահպանական ծրագրի *խնդիրն է* տարածաշրջանի կանաչ գոտիների պահպանումը, հողերի դեգրադացիայի կանխումը, աղտոտվածության նվազեցումը և մթնոլորտային օդի մաքրության պահպանությունը,
* Ծրագրի արդյունքներին հասնելու գործողությունները՝ Կարճևան գյուղում խորքային հորի կառուցում,
* *Ծրագրի արդյունք`*
* Կարճևան գյուղում խորքային հորի կառուցում
* Դրական ազդեցություն բնակավայրերի կանաչ գոտիների պահպանման վրա
* Կանխվել են հողերի դեգրադացիան:

Մեղրի համայնքի շրջակա միջավայրի և բնակչության առողջության պահպանման 2026 թվականի ծրագրի ***առողջապահության մասի*** *նպատակն է* բնակչության առողջական վիճակի զննության դրանց իրականացման համար անհրաժեշտ համակարգերով ու սարքավորումներով «Մեղրու տարածաշրջանային բժշկական կենտրոն» ՓԲԸ-ի վերազինումը,բնակչության և զբոսաշրջիկների կյանքին սողանքների հետևանքով սպառնացող վտանգների նվազեցում

* Ծրագրի արդյունքներին հասնելու գործողությունները՝ բժշկական կենտրոնի («Մեղրու տարածաշրջանային բժշկական կենտրոն» ՓԲԸ) համար անհրաժեշտ սարքավորումների ձեռքբերում:
* *Ծրագրի արդյունք*
* Բժշկական կենտրոնին անհրաժեշտ սարքավորումներով վերազինում,
* Բնակիչների առողջության պահպանմանն ուղղված միջոցառումներն ապահովող գործընթացների մակարդակի բարձրացում,
* Բնակիչների կյանքին սպառնացող վտանգների նվազեցում:

***Ծրագրի իրագործման փուլերը /ժամանակացույցը/՝***

* Ծրագրի իրականացման սկիզբը՝ 13 / 01 / 2026թ.
* Ծրագրի նախատեսվող ավարտ՝ 29 / 12 / 2026թ.

***Ծրագրի իրականացման եղանակը՝***

Ծրագիրը նախատեսվում է իրականացնել 2026 թվականին համայնքին հատկացվելիք 59 900 000 ՀՀ դրամ բնապահպանական վճարներից 40 850 000 ՀՀ դրամի չափով՝ կատարվելիք մասհանման միջոցով: Բնապահպանական հարկից համայնքի բյուջե մասհանվող գումարով՝ 22 000 000 ՀՀ դրամով, նախատեսվում է կառուցել Կարճևան համայնքում խորքային հորի կառուցում: Այլ ֆինանսական միջոցներով կիրականացվի ոչ բնապահպանական բնույթ կրող նորոգման աշխատանքները:Ծրագրի կազմման և հաստատման պահին գումարը հստակեցված չէ:

«Մեղրու տարածաշրջանային բժշկական կենտրոն» ՓԲԸ-ի համար ձեռք բերել բժշկական սարքավորումներ 18 850 000 ՀՀ դրամով (գաստրոկոլոնոսկոպ, ավտոմատ բիոքիմիական վերլուծիչ, օպտիկական կոագուլոմետր, իմունոքեմիլյումինեսցենտային ավտոմատ վերլուծիչ):

Ծրագրի ընդհանուր բյուջեն կազմում է՝ 40 850 000 ՀՀ դրամ:

**ՀԱՄԱՅՆՔԻ ՂԵԿԱՎԱՐ՝ Խ. ԱՆԴՐԵԱՍՅԱՆ**